२१वीं सदी के भारतीय भाषाओं से अनूदित हिंदी काव्य में चित्रित हाशिए का समाज - डॉ. सूरज बाळासो चौगुले (International Journal of Humanities, Social Science, Business Management & Commerce, 2024)
भारत देश विभिन्न संस्कृति, प्रदेश, भाषा आदि का मिला-जुला रूप है। इस देश की विविधता ही भारत की सही पहचान है। भारत में अनेक भाषाएं बोली और समझी जाती है। इन प्रादेशिक भाषाओं की अपनी अलग पहचान है,अपना अलग साहित्य है। हर प्रदेश की भाषा का साहित्य अपनी मिट्टी की समस्याओं को उद्घाटित करता है। जहां समस्या होती है वहां दो वर्ग निश्चित होते हैं,एक समस्या निर्माण कर अपना निजी स्वार्थ देखने वाला और दूसरा इस समस्या से पीड़ित होने वाला वर्ग। समस्या से पीड़ित वर्ग में अधिक मात्रा में हाशिए का वह समाज है जो पिछड़ा, दीन, दलित और परंपरा से चला आया है। भारत देश, प्रादेशिक विविधताओं में बटने के बावजूद भी पूरे देश की अपनी संस्कृति एक जैसी है। यहां की सामाजिक, राजनीतिक समस्याएं भी एक समान हैं। देश की प्रादेशिक भाषाओं के साहित्य का अध्ययन करते समय यह स्पष्ट रूप से दिखाई देता है, कि हाशिए के समाज का चित्रण हर प्रादेशिक भाषा में हुआ है। भारतीय भाषाओं से हिंदी में अनूदित काव्य का अध्ययन करने पर यह बात सामने आती है, कि भले ही यह देश अलग-अलग प्रदेश, भाषाओं में बटा है, लेकिन इस देश की सामाजिक, राजनीतिक, समस्याएं समान है। भारतीय भाषाओं से हिंदी में अनुदित साहित्य के अध्ययन से यह स्पष्ट होता है। हर प्रदेश में हाशिए का समाज है, जो आज भी अपनी मूलभूत आवश्यकताओं के लिए, अपने अधिकारों के लिए तरस रहा है। हिंदी भाषा के काव्य में चित्रित हाशिए का समाज और अनूदित काव्य में चित्रित हाशिए का समाज कमोबेश मात्रा में वही है। यहां आम आदमी ही है, लेकिन अनूदित काव्य द्वारा प्रादेशिक समस्याओं को और अधिक गंभीर मात्रा में समझा जा सकता है।
Keywords: cc-by-4.0; हाशिए का समाज; २१वीं सदी; भारतीय भाषा; हिंदी काव्य